[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Europarlament vo\u0303ib kalli renoveerimisno\u0303ude veel ambitsioonikamaks teha"}, {"text_idx": "#000004", "text": "Euroopa Parlament vo\u0303ib homsel ha\u0308a\u0308letusel no\u0303uda hulga hoogsamat hoonete renoveerimist kui see, milles leppisid kokku liikmesriigid. Na\u0308iteks Eestis no\u0303uaks juba seni seatud sihil pu\u0308simine va\u0308hem kui ku\u0308mne aasta jooksul ligi miljard eurot toetusi."}, {"text_idx": "#000005", "text": "Ku\u0308simus, kui palju peaks hoonete sooja vo\u0303i jahedana hoidmiseks energiat kulutama, on Euroopa rohepo\u0308o\u0308rde u\u0308ks kesksemaid. Lo\u0303ppeesma\u0308rki, mille Euroopa Komisjon seadis 2050. aastasse, pole aruteludel ko\u0303igutatud. Selleks ajaks peaks ko\u0303ik hooned olema kliimaneutraalsed."}, {"text_idx": "#000007", "text": "Euroopa Komisjon pakkus va\u0308lja konkreetsed vaheta\u0308htajad. 2033. aastaks pidanuks va\u0308hemalt E-energiaklassini renoveerima ko\u0303ik elamud, veel kolm aastat kiiremini ko\u0303ik avalikud hooned."}, {"text_idx": "#000009", "text": "2033. aastaks peaks D-energiaklass olema eluhoonete keskmine, ra\u0308a\u0308kis majandus- ja kommunikatsiooniministeeriumi ehituse asekantsler Ivo Jaanisoo."}, {"text_idx": "#000010", "text": "\"See ta\u0308hendab seda, et mo\u0303ni hoone vo\u0303ib olla klassis A, mo\u0303ni hoone hoone ka klassis F ja G aga keskmine peab olema u\u0308le D,\" selgitas Jaanisoo. \"Ja see on juba iga riigi enda otsustada, kuidas selleni jo\u0303utakse.\""}, {"text_idx": "#000011", "text": "Parlament vo\u0303ib no\u0303uda karmimaid reegleid"}, {"text_idx": "#000012", "text": "Kuid mitmed liikmesriigid, teiste seas Saksamaa ja Taani ra\u0308a\u0308kisid juba su\u0308gisel, et ku\u0308ll Euroopa Parlament ambitsiooni juurde keerab. Nende lootus ei olnud asjata."}, {"text_idx": "#000013", "text": "\"See, mida juurde tahetakse panna on eelko\u0303ige sanktsioonid selle eest, kui hooneid mingiks ta\u0308htajaks kindlasse energiaklassi u\u0308le ei viida ehk hooneid ei remondita,\" ma\u0308rkis parlamendi energeetikakomisjoni arutelusid ja\u0308lginud Andrus Ansip."}, {"text_idx": "#000014", "text": "Energeetikakomisjon soojendas u\u0308les ka rangemate vahe-eesma\u0308rkide mo\u0303tted. Teisipa\u0308evaseks ha\u0308a\u0308letuseks pakuti va\u0308lja eelno\u0303u, mille ja\u0308rgi saabuks esimene ta\u0308htaeg juba 2027. aastal. Selleks ajaks peaks ko\u0303ik avaliku sektori ja -a\u0308rihooned jo\u0303udma E-energiaklassini. Nii kaugele peaks ko\u0303ik elamud jo\u0303udma 2030. aastaks, kusjuures samaks ajaks oodatakse avalikelt ja a\u0308rihoonetelt juba D-energiaklassi."}, {"text_idx": "#000015", "text": "Eluhooned peaks D-energiaklassini jo\u0303udma 2033. aastaks, ehk siin ka\u0308iakse sama jalga Euroopa Komisjoni esialgse mo\u0303ttega."}, {"text_idx": "#000016", "text": "Ivo Jaanisoo so\u0303nul ka\u0308iks nii ja\u0308rsk muutus Eestile u\u0308le jo\u0303u."}, {"text_idx": "#000018", "text": "Vaja on miljard eurot toetusi"}, {"text_idx": "#000019", "text": "Lihtne pole pu\u0308u\u0308da ka la\u0308inud su\u0308gisel kokku lepitud sihte. Ta\u0308pseid andmeid Eestil veel pole, kuid Jaanisoo pakub praeguste teadmiste pealt, et Eesti eluhoonete keskmine energiaklass ja\u0308a\u0308b E ja F-i vahele."}, {"text_idx": "#000020", "text": "Uute hoonete energiaklass arvutatakse va\u0308lja projekti ja\u0308rgi, vanematel vo\u0303rreldakse ruutmeetrit ja reaalset energiakulu. Statistilise to\u0308o\u0308 loodab ministeerium tehtud saada selle aasta lo\u0303puks."}, {"text_idx": "#000021", "text": "Kuid seda, missugune on praktikas na\u0308iteks E- ja D-energiaklasside erinevus, pole lihtne na\u0308itlikustada. Na\u0308iteks uue katusega, kuid auk seinas ventilatsiooniga stalinistlik kortermaja on pigem E-energiaklassis. Paljud renoveerimata hrusts\u030covkad vo\u0303ivad ja\u0308a\u0308da F-energiaklassi. D-ma\u0308rgise vo\u0303ib saada hoone, mis on ku\u0308ll kenasti soojustatud aga ebaefektiivse ku\u0308tte- vo\u0303i ventilatsioonisu\u0308steemiga."}, {"text_idx": "#000022", "text": "Seni on Eesti korterelamuid renoveeritud euroraha toel, kuid sellest ei piisa ka siis, kui appi vo\u0303tta emissioonitasust toidetav sotsiaalne kliimafond. Teiste so\u0303nadega, euroraha aitab ja\u0308rgmised paar aastat tempot to\u0303sta, kuid sealt edasi on riigi raha ha\u0308davajalik."}, {"text_idx": "#000023", "text": "\"Ja see peab olema aasta-aastalt kasvav maht, sest me peame rekonstrueerimise turu to\u0308o\u0308le saama suuremas mahus kui ta\u0308na,\" so\u0303nas Jaanisoo. \"Aga kui ku\u0308sida suurusja\u0308rkude kohta, siis kuskil miljard eurot aastani 2030 toetustena on see, millest me ra\u0308a\u0308kime, vo\u0303ib-olla rohkem.\""}, {"text_idx": "#000025", "text": "Kas Euroopa Parlament soovib seada veel ko\u0303rgemaid latte, pole ha\u0308a\u0308letuse eelo\u0303htul kindel."}, {"text_idx": "#000026", "text": "\"See ambitsiooni lisamine on eemale peletanud nii mo\u0303nedki, kes sisimas sooviksid seda direktiivi toetada,\" so\u0303nas Andrus Ansip."}, {"text_idx": "#000027", "text": "Esmaspa\u0308eva lo\u0303una ajal polnud veel teada ka see, missuguse seisukoha vo\u0303tab Ansipi kodufraktsioon, liberaalne Renew Europe."}, {"text_idx": "#000028", "text": "Ansip ro\u0303hutas, et hoonete ku\u0308tmiseks kulub 40 protsenti Euroopa Liidus kasutatavast energiast ning ma\u0308rkis, et iseenesest on hoonete soojustamise eesma\u0308rk hea."}, {"text_idx": "#000029", "text": "\"Endiselt kulub u\u0308he ruutmeetri hoone pinna ku\u0308tmiseks Eestis kaks korda rohkem soojusenergiat kui Soomes, ehkki Soome on po\u0303hja pool,\" to\u0303i Ansip na\u0308iteks, kuid ma\u0308rkis samas, et sihtideni jo\u0303udmise teel on hulk takistusi."}, {"text_idx": "#000030", "text": "Nii na\u0308iteks leiavad paljud europarlamendi liikmed, et energeetikakomisjoni pakutud sihid pole realistlikud. Teised ja\u0308lle usuvad, et Euroopa Liit ei peaks taolisi u\u0308lesandeid u\u0308ldse ette kirjutama."}, {"text_idx": "#000031", "text": "Euroopa Rahvapartei, kelle ha\u0308a\u0308ltest tulemus so\u0303ltub, soovib aga, et eelno\u0303ust vo\u0303etaks va\u0308lja ko\u0303ik viited vo\u0303imalikele sanktsioonidele."}, {"text_idx": "#000032", "text": "\"Euroopa Liidus pole energiaklassid tegelikult vo\u0303rreldavad,\" to\u0303i Ansip esile veel u\u0308he europarlamendis ta\u0308helepanu pu\u0308u\u0308dva probleemi ning ma\u0308rkis, et D-energiaklass Soomes on hoopis midagi muud kui Kreekas."}, {"text_idx": "#000033", "text": "\"Kui energiaklassid riigiti ei ta\u0308hista u\u0308hte ja sama, siis need eesma\u0308rgid ja nende saavutamisel rakendatavad sanktsioonid pole vo\u0303rreldavad ja taolist la\u0308henemist ei tohiks me Euroopa Liidu o\u0303iguses lubada,\" so\u0303nas Ansip, kelle so\u0303nul on nii poolt- kui vastuargumendid va\u0308ga tugevad."}, {"text_idx": "#000034", "text": "Ivo Jaanisoo u\u0308tles, et direktiiviga liigutakse ka energiaklasside sarnasema hindamise poole. Standardid on tema so\u0303nul kokku lepitud, samas la\u0308htub iga liikmesriik arvutustes oma klimaatilistest oludest. \"Ja ka sellest, mis on tehnoloogiline olukord,\" so\u0303nas Jaanisoo. \"Sest meil on ikkagi ehitusturg lokaalne ja energiaklassid so\u0303ltuvad sellest, mis on konkreetses asukohas kuluto\u0303hus lahendus.\""}, {"text_idx": "#000035", "text": "Juhul, kui eelno\u0303u teisipa\u0308eval europarlamendis po\u0303rub, on edasine u\u0308sna lahtine. Vo\u0303ib juhtuda, et uuele katsele minnakse kiiresti, vo\u0303ib juhtuda, et fraktsioonidevahelised- ja sisesed arutelud kestavad mitu kuud."}, {"text_idx": "#000036", "text": "Kui parlament ka kokkuleppele jo\u0303uab, siis algavad to\u0303ena\u0308oliselt u\u0308sna keerulised triloogid ehk la\u0308bira\u0308a\u0308kimised, kus Euroopa Komisjon pu\u0308u\u0308ab parlamendi ja liikmesriikide seisukohti u\u0308htlustada."}, {"text_idx": "#000038", "text": "Eesti Omanike Keskliidu andmetel on Eestis 700 000 kortermaja ja eramut, neist D-klassi tasemele tuleks renoveerida 350 000."}, {"text_idx": "#000039", "text": "Selline u\u0308lesanne on keskliidu hinnangul ebareaalne nii rahalises, ajalises kui ka asjaajamise mo\u0303ttes. Liidu juhi Andry Krassi so\u0303nul oleks kulud u\u0308u\u0308ratud."}, {"text_idx": "#000040", "text": "\"Varem oli plaan to\u0303sta E-ni. See oleks olnud veel suhteliselt saavutatav Eesti puhul, aga D-energiaklass eeldab va\u0308hemalt ku\u0308mne miljardi eurost investeeringut ja minimaalselt viit miljardit riigi poolt toeks. See ta\u0308hendab 500 miljonit aastas ku\u0308mne aasta jooksul. /.../ Meie arvestuse ja\u0308rgi iga leibkond keskmiselt peab va\u0308lja ka\u0308ima 25 000 eurot. Ka siis, kui neid toetatakse,\" kommenteeris Krass."}, {"text_idx": "#000041", "text": "Tema so\u0303nul vo\u0303ib direktiivi to\u0303ttu F- ja G-hoonetel langeda tulevikus turuva\u0308a\u0308rtus."}, {"text_idx": "#000042", "text": "Pa\u0308rtel-Peeter Pere: kes ja kuidas vo\u0303idab elamute renoveerimisest?"}, {"text_idx": "#000043", "text": "Reformierakond ja sotsid ja\u0308id europarlamendis hoonete energiato\u0303hususe ha\u0308a\u0308letusel eriarvamusele"}, {"text_idx": "#000044", "text": "Europarlamendi soovitud elumajade energiato\u0303husus ka\u0308ib Eestile u\u0308le jo\u0303u"}, {"text_idx": "#000045", "text": "Korteriu\u0308histute ja riigi esindajad suhtuvad EL-i renoveerimisno\u0303udesse rahulikult"}, {"text_idx": "#000048", "text": "Hiina naasmine WTA kalendrisse kulmineerus kohaliku tennisisti triumfiga"}, {"text_idx": "#000050", "text": "Klassikaraadio salvestas Noe\u0308pi muusikatunni Metsku\u0308la Algkoolis"}, {"text_idx": "#000053", "text": "Ma\u0308gisalu pidi lohutusringis tunnistama eksmaailmameistri paremust"}, {"text_idx": "#000056", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000060", "text": "Prokuratuur esitas Olerexile ja selle juhatuse liikmele kahtlustuse"}, {"text_idx": "#000061", "text": "Rahapuudusel ja\u0308a\u0308b rajamata ainus so\u0303idukite tunnel U\u0308lemiste linnakusse"}, {"text_idx": "#000062", "text": "So\u0303ja 575. pa\u0308ev: Kiiev teatas ru\u0308nnakutest Vene staabile ja so\u0303jalennuva\u0308ljale"}, {"text_idx": "#000065", "text": "Land: lubadus ko\u0303rghariduse rahastamist suurendada ei lahenda alusprobleemi"}, {"text_idx": "#000066", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000068", "text": "Video: seminar Eesti teaduseetika hetkeseisust ja tulevikust"}, {"text_idx": "#000070", "text": "Aivar Kulli ajalootund. Bunin ja su\u0308gis"}, {"text_idx": "#000074", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000075", "text": "O\u0303S 2025 keskendub keele normimisele ja kirjeldamisele"}, {"text_idx": "#000077", "text": "Ettevo\u0303te Ridango sattus ku\u0308berru\u0308nnaku alla"}, {"text_idx": "#000078", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000079", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]